สวัสดีครับ เมื่อวานซื่นผมเอามีดโกนหนวดมาโกนขาผมครับ เพราะขาผมมีขนเยอะ ผมเป็นผู้ชายก็จริงครับ แต่พอผมโกนขดขาแล้ว วันต่อไปก็มีจุดแดงขึ้นมาตาขาผมครับ แต่ไม่ค่อยเยอะ และรู้สึกคันตามขาร่วมด้วยครับ ผมเลยเกาขาครับ เพรามันรู้สึกคันครับ เป็นแบบนี้มาประมาณ2วันครับ ก่อนที่ผมโกนไม่มีจุดแดงขึ้นมา และรู้สึกไม่คัน ผมไม่ทราบว่านี้เกิดจากอะไรครับ หรือว่าเกิดจากผมโกนขาครับ? หรือว่าเพราะผมเกาขาแล้วมีจุดแดงขค้นมากใช่ไหมครับ และนี้เดียวจะหายไปเองครับ?
สวัสดีค่ะ การมีจุดแดงขึ้นตามขาเกิดหลังการโกนขนนั้น สาเหตุที่พบได้บ่อยที่สุดคือการมีรูขุมขนอักเสบจากการมีการบาดเจ็บบริเวณรูขุมขน ในบางรายถ้ามีการติดเชื้อแบคทีเรียซ้ำซ้อนขึ้นมาด้วยอาจมีตุ่มหนองร่วมด้วยได้ สาเหตุอื่นๆเช่น การมีผื่นผิวหนังอักเสบจากภูมิแพ้้ การแพ้สารสัมผัสที่แพ้เช่นโลหะ น้ำหอมหรือสารกันเสียในผลิตภัณฑ์ที่ใช้บริเวณดังกล่าว การถูกแมลงกัด ผดร้อน ผื่นแพ้ยา เป็นต้นหากเป็นรูขุมขนอักเสบที่เป็นไม่รุนแรง ยังไม่มีการติดเชื้อแบคทีเรียร่วมด้วย มักจะค่อยๆหายไปได้เอง ไม่ได้อันตรายอะไร แต่หากมีตุ่มหนองให้เห็น หรือตุ่มคันมาก อาจจะไม่ใช่รูขุมขนอักเสบธรรมดา ควรไปพบแพทย์เพื่อตรวจเพิ่มเติม และรับยาฆ่าเชื้อหากมีการติดเชื้อร่วมด้วยเบื้องต้นงดการโกนขนขาไปก่อน ใช้น้ำเปล่าสะอาดหรือน้ำสบู่อ่อนๆล้างเบาๆเท่านั้น ใช้ครีมบำรุงทาให้ความชุ่มชื้นได้